През 1936 г. е началник на Военните учебни заведения, а от 5 април 1937 г. е началник на Военното училище и завеждащ курсовете за ротни, дружинни и полкови командири. На 6 май същата година е произведен в чин генерал-майор. През март 1938 г. е назначен за помощник-началник на Щаба на армията, а в периода от 10 декември 1938 до 11 август 1941 г. е началник на Щаба на армията. На 6 май 1940 г. е произведен в чин генерал-лейтенант. Под неговото ръководство започва модернизиране и превъоръжаването на войската На 11 август 1941 г. по собствено желание излиза в запаса, тъй като не приема приобщаването на страната към Тристанния пакт. След 9 септември 1944 година е арестуван, но е оправдан от Народния съд и на 15 април 1945 г. е освободен.